АҞӘА, лаҵара 28 — Sputnik. Аҵыхәтәантәи адыррақәа рыла Петербургтәи Жәларбжьаратәи аекономикатә форум аҟны анапы рыҵаҩуп 2,365 триллион мааҭ зыхәшьара ыҟоу аиқәшаҳаҭрақәа 550 ҳәа, абри ажурналистцәа ирзеиҭеиҳәеит Урыстәыла Ахада иабжьагаҩ, Петербургтәи жәларбжьаратәи аекономикатә форум Аиҿкааратә еилакы ахантәаҩы Антон Кобиаков, ҳәа аанацҳауеит РИА Новости.
Кобиаков иазгәеиҭеит арҭ аиқәшаҳаҭрақәа рахь ишаҵанамкуа акоммерциатә маӡа зҵоу адокументқәа.
Петербургтәи Жәларбжьаратәи аекономикатә форум иалахәын 143 тәыла рҟынтәи 17 нызқьҩык ауаа. Иџьоушьаша аделегациақәа зегьы иреиҳан аҵыхәтәантәи аамҭазы Урыстәыла еиуеиԥшым асанкциақәа адҟазҵало Америка аделегациа. Америкатәи аделегациа иалахәын 500-ҩык.
22-тәи Жәларбжьаратәи аекономикатә форум мҩаԥысуан лаҵара 24 — 27 рзы, Санкт–Петербург.
Афорум аиҿкааҩцәа ргәаанагарала аҵыхәтантәи ашықәсқәа рзы ари ауснагӡатә иналукааша хҭысхеит.
Жәларбжьаратәи ажәабжьтә маҵзуреи арадиои Sputnik злахәу МИА "Россия сегодня", афорум информациатә партнерны иҟан.